
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 699 

24 Σεπτεμβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του οικισμού Καντάνου του Δήμου Κα- 
ντάνου (Ν. Χανίων) και καθορισμός ειδικών όρων 

και περιορισμών δόμησης αυτού. 

Κήρυξη αναδασωτέας έκτασης 16,800 στρεμμάτων 
στη θέση «Καταμάχι» περιφέρειας Δήμου Αργαλα- 
στής Νομού Μαγνησίας. 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από α¬ 
ναγκαστική απαλλοτρίωση ακινήτων για αρχαιολο¬ 
γικούς σκοπούς στη Λάρισα. 

Ειδοποίηση / γνωστοποίηση για την παρακατάθεση α¬ 
ποζημίωσης λόγω απαλλοτρίωσης ακινήτου για 
την κατασκευή του ΜΕΤΡΟ ΑΘΗΝΑΣ στην περιοχή 
του ΑΙΓΑΛΕΩ- ΑΜΑΞΟΣΤΑΣΙΟ ΑΓΙΟΥ ΣΑΒΒΑ. 


ΑΠΟΦΑΣΕΙ Σ 

Αριθ. 20886/4516 (1) 

Χαρακτηρισμός ως διατηρητέου κτιρίου που βρίσκεται ε¬ 
ντός του οικισμού Καντάνου του Δήμου Καντάνου (Ν. 
Χανίων) και καθορισμός ειδικών όρων και περιορισμών 
δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α7210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α'/91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'/137) όπως αυτό 
προστέθηκε με το άρθρο 27 του Ν. 2081/92 (Α7154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α738). 


3. Την υπ’ αριθ. 103326/1281/5.12.1996 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Διευ¬ 
θύνσεων και Τμημάτων του Υπουργείου Περιβάλλοντος, 

1 Χωροταξίας και Δημοσίων Έργων - πλην Γ ενικής Γ ραμμα- 
τείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 

2 28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α'/9). 

5. Την από 5.2.1999 αιτιολογική έκθεση της Διεύθυνσης 

3 Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 24.3.1999 σύμφωνη γνώμη των ενδιαφερο¬ 
μένων Αφών Εμμ. Πυροβολάκη δια του εκπροσώπου τους 
Πυροβολάκη Πέτρου (αρ. πρωτ. ΥΠΕΧΩΔΕ 8470/2632/ 
30.3.1999). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στην γειτονιά Κουφαλωτός του οικισμού Καντάνου 
του Δήμου Καντάνου (Ν. Χανίων), φερόμενο ως ιδιοκτη¬ 
σία Αφών Εμ. Πυροβολάκη, όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:5.000. 

2. Ως διατηρητέο θεωρείται το αρχικό κτίριο του ισογεί¬ 
ου καθώς και η μεταγενέστερη προσθήκη του, όπως ε- 
γκρίθηκαν από την Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ), με το 725/30.9.1998 πρακτικό 
της και φαίνονται στα δύο (2) σχετικά πρωτότυπα δια¬ 
γράμματα σε κλίμακα 1:100 και 1:50. 

3. Στο χαρακτηριζόμενο ως διατηρητέο κτίριο επιτρέ¬ 
πονται οι εργασίες επισκευής και συντήρησης που συ¬ 
ντείνουν στην αποκατάσταση του αρχικού κτιρίου (στο τυ¬ 
πολογικό, μορφολογικό, κατασκευαστικό και διακοσμητι- 
κό επίπεδο) και γίνονται κατά τρόπο συμβατό με την 
κατασκευαστική δομή και τεχνική του κτιρίου. 

4. Επιτρέπεται πλην της κατοικίας η χρήση του τουρι¬ 
στικού ξενώνα. 

5. Απαγρρεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο, πλην των α¬ 
ναγκαίων επιγραφών, περιορισμένων διαστάσεων που υ¬ 
ποδηλώνουν την χρήση του. 

6. Για οποιαδήποτε περαιτέρω επέμβαση στο εξωτερι¬ 
κό ή στο εσωτερικό του κτιρίου, πλην αυτών που έχουν ε- 
γκριθεί με το ανωτέρω πρακτικό της ΕΠ ΑΕ, απαιτείται νέα 
έγκριση της ΕΠΑΕ. 

7. Ακριβή αντίγραφα των παραπάνω διαγραμμάτων θε¬ 
ωρήθηκαν από τον Προϊστάμενο της Διεύθυνσης Τοπο¬ 


γραφικών Εφαρμογών με την 20886/1999 πράξη του και 
αντίτυπά τους σε φωτοσμίκρυνση δημοσιεύονται με την 
παρούσα απόφαση. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουλίου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 



Ί 


, ΕΘΝΙΚΟ ΤΥΠΟΓΡΑΦΕΙΟ 

(Γιο τεχ-Αούς Λ<>νουε στο σχεό.άγρρμμο 
( :γ·« Γτκ’κρυνση «ατά ποσοστά * 

Αριθ. 2125 (2) 

Κήρυξη αναδασωτέας έκτασης 16,800 στρεμμάτων στη 
θέση «Καταμάχι» περιφέρειας Δήμου Αργαλαστής 
Νομού Μαγνησίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας Δασών 
κ.λ.π.» και ειδικότερα: 

α) Του άρθρου 41 παρ. 1, 

β) Του άρθρου 38 παρ. 1. 

4. Τις διαταγές του Υπουργ. Γεωργίας: 

α) 160417/1180/8.7.80, 

β) 182447/3049/24.9.80. 

5. Την αριθ. 4613/2.9.99 πρόταση του Δασαρχείου Βό¬ 
λου με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

6. Του Ν. 2503/30.5.97 «περίδιοίκησης, αποκέντρωσης, 
στελέχωσης της Περιφέρειας και άλλες διατάξεις». 

7. Την αριθ. 449/17.2.98 απόφαση του Γ.Γ.Π. Θεσσα¬ 


λίας, περί εξουσιοδοτήσεως των Δ/ντών Δασών των Νο¬ 
μών της Περιφέρειας να υπογράφουν με εντολή του απο¬ 
φάσεις για την κήρυξη αναδασωτέων εκτάσεων, αποφα¬ 
σίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της ως δασικής και την αποκατάσταση με φυ¬ 
σική αναγέννηση της βλάστησης που κάηκε την διακατε¬ 
χόμενη έκταση με δασικό χαρακτήρα, εμβαδού 16,800 
στρεμ., που βρίσκεται στη θέση «Καταμάχι» περιφέρειας 
Δήμου Αργαλαστής που προσδιορίζεται από τα στοιχεία 
Α, Β, Γ, Δ, Α και έχει όρια: 

Ανατολικά: Διακατεχόμενες δασικές εκτάσεις 

Δυτικά: Ελαιοκτήματα και αγροτικός δρόμος 

Βόρεια: Ελαιοκτήματα και διακατεχόμενες δασ. εκτά¬ 
σεις 

Νότια: Αγροτικός δρόμος, 

όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 3 Σεπτεμβρίου 1999 

Με εντολή Γ εν. Γ ραμματέα Περιφέρειας 
Ο Δ/ντής Δασών 
ΕΥΣΤ. ΣΤΑΘΑΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ, ΥΠΠΟ/ΑΠΑΜ/Φ25/42522/890 (3) 

Ειδοποίηση για παρακατάθεση αποζημίωσης από ανα¬ 
γκαστική απαλλοτρίωση ακινήτων για αρχαιολογικούς 
σκοπούς στη Λάρισα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/49095/30.10.1991 απόφαση 
της Υπουργού Πολιτισμού «Μεταβίβαση αρμοδιοτήτων 
Υπουργού και δικαιώματος υπογραφής "Με εντολή Υ¬ 
πουργού" στους Γενικό Γραμματέα, Γενικούς Διευθυ¬ 
ντές, Προϊσταμένους Δ/νσεων, Τμημάτων και Γραφείων 
της Κ.Υ. του ΥΠ.ΠΟ.» (ΦΕΚ987/Β/28.11.1991). 

2. Το Π.Δ. 941/1977 «περί Οργανισμού του Υπουργείου 
Πολιτισμού» (ΦΕΚ 320/Α/17.10.1977). 

3. Τις διατάξεις των άρθρων 7 και 8 του Ν.Δ. 797/1971 
«περί αναγκαστικών απαλλοτριώσεων» πληροφορούμε 
όσους: 

α) Έχουν δικαιώματα κυριότητας ή άλλα εμπράγματα 
δικαιώματα στα ακίνητα που απαλλοτριώθηκαν δυνάμει 
της αριθ. 1074850/5025/0010/11.7.1996 κ.υ.α. (ΦΕΚ 
817/τ.Δ/30.7.1996) όπως τροποποιήθηκε με την αριθ. 
1081741/8713/0010/7.9.1999 κ.υ.α. (ΦΕΚ 675/τ.Δ7ΐ6,9. 
1999). 

β) Έχουν εγγράφει υποθήκη ή έχουν επιβάλει κατάσχε¬ 
ση ή με οποιοδήποτε τρόπο διεκδικούν τα ακίνητα που α¬ 
παλλοτριώθηκαν, ότι η αποζημίωση που καθόρισαν το 
Μονομ. Πρωτοδικείο Λάρισας και το Εφετείο Λάρισας με 
τις αποφάσεις τους αριθ. 141/1998 και 252/1999 αντι- 
στοίχως για τα ακίνητα και για τα υπερκείμενα αυτού ό¬ 
πως αυτά φαίνονται στο κτηματολογικό διάγραμμα που 
συνοδεύει την απόφαση απαλλοτρίωσης και στο σχετικό 
κτηματολογικό πίνακα έχει κατατεθεί στο Ταμείο Παρα¬ 
καταθηκών και Δανείων (Κεντρική Υπηρεσία) και έχει εκ- 
δοθεί γραμμάτιο συστάσεως παρακαταθήκης αριθ. 
22272/17.9.1999 για διακόσια πενήντα δύο εκατομμύρια 
τετρακόσιες είκοσι δύο χιλιάδες οκτακόσιες δραχμές 
(252.422.800). 

γ) Η αποζημίωση αυτή είναι αποδοτέα στους δικαιού¬ 
χους που θα αναγνωρισθούν σύμφωνα με το Νόμο. 

δ) Η ΙΈ Εφορεία Προϊστ. και Κλασ. Αρχ/τωνπαρακαλεί- 
ται, εντός δέκα (10) ημερών από της λήψεως της παρού- 


σης ειδοποιήσεως, να παραλάβει το απαλλοτριωθέν ακί¬ 
νητο. 

Η παρούσα ειδοποίηση να δημοσιευθεί στην Εφημερί¬ 
δα της Κυβερνήσεως. 

Αθήνα, 20 Σεπτεμβρίου 1999 

Με εντολή Υπουργού 
Ο Προϊστάμενος Τμήματος 
Δ. ΑΝΤΩΝΟΠΟΥΛΟΣ 
-♦- 

(4) 

Ειδοποίηση / γνωστοποίηση για την παρακατάθεση απο¬ 
ζημίωσης λόγω απαλλοτρίωσης ακινήτου για την κα¬ 
τασκευή του ΜΕΤΡΟ ΑΘΗΝΑΣ στην περιοχή του ΑΙΓΑ¬ 
ΛΕΩ- ΑΜΑΞΟΣΤΑΣΙΟ ΑΓΙΟΥ ΣΑΒΒΑ. 

Η Ανώνυμη Εταιρεία «ΑΤΤΙΚΟ ΜΕΤΡΟ ΑΈ.» γνωστοποι¬ 
εί στα πρόσωπα που έχουν ή αξιώνουν εμπράγματα δι¬ 
καιώματα επί του ακινήτου που απαλλοτριώθηκε, με τις 
με αριθμούς 1017816/1002/0010/23.02.1996 (ΦΕΚ 
240/Δ/13.03.96) και 1132522/9019/0010/19.12.96 (ΦΕΚ 
1/Δ/10.01.97) Κοινές Υπουργικές Αποφάσεις των Υπουρ¬ 
γών Οικονομικών και ΠΕ.ΧΩ.ΔΕ., για λόγους δημόσιας ω¬ 
φέλειας και ειδικώτερα για την κατασκευή του ΑΜΑ¬ 
ΞΟΣΤΑΣΙΟΥ ΑΓΙΟΥ ΣΑΒΒΑ της Γραμμής 3 του ΜΕΤΡΟ Α¬ 
ΘΗΝΩΝ και το οποίο βρίσκεται στην περιοχή του 
Αμαξοστασίου του Αγίου Σάββα, στην οδό Παντελεήμο- 
νος, στο Δήμο Αιγάλεω, ότι κατέθεσε στο Ταμείο Παρα¬ 
καταθηκών και Δανείων ποσό τετρακοσίων εβδομήντα 
τριών εκατομμυρίων τριακοσίων επτά χιλιάδων 
(473.307.000) δραχμών (Γραμμάτιο Συστάσεως Παρακα¬ 
ταθήκης Νο 4875/14.09.99) ως αποζημίωση για την απαλ¬ 
λοτρίωση του ως άνω ακινήτου. 

Η προσωρινή τιμή μονάδος αποζημίωσης για το απαλ- 
λοτριούμενο ακίνητο που φέρει σύμφωνα με τον αντί¬ 
στοιχο κτηματολογικό πίνακα τον αριθμό 739 καθορίσθη¬ 
κε με την με αριθμό 859/1998 απόφαση του Μονομελούς 
Πρωτοδικείου Αθηνών και φερόμενος ως ιδιοκτήτης αυ¬ 
τού είναι ο Δήμος Αθηναίων. 

(Αριθ. διπλ. ΔΟΥ Ψυχικού 5662789/99). 

Αθήνα, 15 Σεπτεμβρίου 1999 

Η Πληρεξούσια Δικηγόρος 
ΝΙΚΟΛΕΤΤΑ ΧΡ. ΠΑΠΑΔΑΥΙΔ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


